OPINJONI TAL-KUMMISSJONI skond l-Artikolu 251 (2) it-tielet subparagrafu, il-punt (c) tat-Trattat KE, dwar l-emendi tal-Parlament Ewropew għall-pożizzjoni komuni tal-Kunsill dwar il-proposta għal Deċiżjoni li tistabbilixxi, għall-perjodu 2007-2013, il-programm "L-Ewropa għaċ-ċittadini" (COM(2005) 116 finali)





[pic] | KUMMISSJONI TAL-KOMUNITAJIET EWROPEJ | Brussel 15.11.2006 KUMM(2006) 707 finali 2005/0041 (COD) OPINJONI TAL-KUMMISSJONI skond l-Artikolu 251 (2) it-tielet subparagrafu, il-punt (c) tat-Trattat KE, dwar l-emendi tal-Parlament Ewropew għall-pożizzjoni komuni tal-Kunsill dwar il-proposta għal Deċiżjoni li tistabbilixxi, għall-perjodu 2007-2013, il-programm "L-Ewropa għaċ-ċittadini" (COM(2005) 116 finali) JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2005/0041 (COD) OPINJONI TAL-KUMMISSJONI skond l-Artikolu 251 (2) it-tielet subparagrafu, il-punt (c) tat-Trattat KE, dwar l-emendi tal-Parlament Ewropew għall-pożizzjoni komuni tal-Kunsill dwar il-proposta għal Deċiżjoni li tistabbilixxi, għall-perjodu 2007-2013, il-programm "L-Ewropa għaċ-ċittadini" (COM(2005) 116 finali) 1. Daħla Skond l-Artikolu 251(2), it-tielet subparagrafu, il-punt c) tat-Trattat KE, il-Kummissjoni tagħti opinjoni dwar l-emendi proposti mill-Parlament Ewropew fit-tieni qari. Il-pożizzjoni tal-Kummissjoni dwar l-emendi adottati mill-Parlament qed tingħata kif ġej. 2. L-isfond Data ta' meta l-proposta tressqet quddiem il-Parlament Ewropew u l-Kunsill(dokument COM(2005)116 finali - 2005/0041 (COD)): | l-14 ta' April 2005 | Data ta' l-opinjoni tal-Kumitat Ekonomiku u Soċjali Ewropew: | is-26 ta' Ottubru 2005 | Data ta' l-opinjoni tal-Kumitat tar-Reġjuni: | is-17 ta' Novembru 2005 | Data ta' l-opinjoni tal-Parlament Ewropew, l-ewwel qari: | il-5 ta' April 2006 | Data tal-ftehim politiku fil-Kunsill: | it-18 ta’ Mejju 2006 | Data ta' l-adozzjoni tal-pożizzjoni komuni | il-25 ta' Settembru 2006 | Data ta' l-opinjoni fit-tieni qari: | il-25 ta' Ottubru 2006 | 3. Għan tal-Proposta tal-Kummissjoni Din il-proposta għal deċiżjoni għandha l-għan li tistabbilixxi programm għall-promozzjoni taċ-ċittadinanza Ewropea attiva, "L-Ewropa għaċ-ċittadini", li jieħu f'idejh il-programm attwali tal-parteċipazzjoni ċivili (2004-2006) mill-1 ta' Jannar 2007. Dan il-programm bi ħsiebu jikkontribwixxi sabiex jegħleb l-isfida maġġuri għall-Unjoni Ewropea, jiġifieri li titneħħa d-distanza bejn iċ-ċittadini u l-istituzzjonijiet Ewropej, billi dawn jingħataw il-possibbiltà li jieħdu sehem b'mod attiv għall-bini ta' l-Ewropa. Il-programm propost, filwaqt li jiggarantixxi l-kontinwità tal-programm ta' parteċipazzjoni ċivili li qiegħed jintemm bħalissa, jinfetaħ għal attivitajiet ġodda, maħsuba sabiex jinkoraġixxu l-kooperazzjoni bejn iċ-ċittadini u l-organizzazzjonijiet tas-soċjetà ċivili tal-pajiiżi differenti li qegħdin jipparteċipaw. Fih erba' azzjonijiet, li jittrattaw il-kwistjoni taċ-ċittadinanza Ewropea attiva b'mod komplementari. "Ċittadini attivi għall-Ewropa" (I), "Soċjetà ċivili attiva fl-Ewropea" (II), "Ilkoll flimkien għall-Ewropa" (III) u "Memorja Ewropea attiva" (IV). 4. L-opinjoni tal-Kummissjoni dwar l-emendi adottati mill-Parlament Ewropew Il-Kummissjoni taċċetta l-erba' emendi adottati mill-Parlament Ewropew. Dawn l-emendi huma r-riżultat ta' kompromess bejn il-Parlament Ewropew u l-Kunsill għat-tieni qari. Huma konformi ma' l-għanijiet tal-proposta inizjali tal-Kummissjoni u mal-komunikazzjoni tal-Kummissjoni dwar il-pożizzjoni komuni. L-ewwel emenda żżid il-promozzjoni tat-toleranza ma' l-għanijiet tal-programm. It-tieni emenda hi teknika, u għandha l-għan li tnaqqas minn 20 jum għal jum wieħed il-perjodu bejn il-pubblikazzjoni tad-deċiżjoni u d-dħul fis-seħħ tagħha, li se jħaffef l-implimentazzjoni tal-programm. It-tielet u r-raba' emendi jikkonċernaw il-persentaġġ tal-baġit allokat għall-azzjonijiet I u II. Jindikaw li mill-inqas 45% tal-baġit se jmorru għall-azzjoni I u madwar 31% se jmorru għall-azzjoni II. 5. Konklużjoni Skond l-Artikolu 250(2) tat-Trattat tal-KE, il-Kummissjoni temenda l-proposta tagħha kif stipulat hawn fuq. 6. Dikjarazzjoni mill-Kummissjoni Il-Kummissjoni għamlet dikjarazzjoni unilaterali fl-okkażjoni ta’ l-adozzjoni tal-Pożizzjoni Komuni (ara l-Anness I). ANNESS Dikjarazzjoni tal-Kummissjoni rigward il-baġit totali Il-Kummissjoni tixtieq tiġbed l-attenzjoni ta' l-awtorità leġiżlattiva dwar il-ħtieġa li, sal-pubblikazzjoni finali tal-ĠU, l-allokazzjoni finanzjarja msemmija fl-att ta' bażi tkun espressa fi prezzijiet attwali. Dan jikkorrispondi għall-prattika baġitarja tas-soltu u jippermetti li jiġi żgurat, mingħajr konfużjoni, il-ħarsien tad-deċiżjoni ta' l-awtorità leġiżlattiva. Għall-programm ikkonċernat, l-ammont fi prezzijiet attwali se jilħaq il-215 il-miljun euro.